ब्राजील में बांध ढहने से मची तबाही में 11 की मौत, 300 लोग लापता  
ब्राजील में बांध ढहने से मची तबाही
तीन सौ लोग हुए लापता
11 लोगों की हुई मौत
दक्षिण पूर्व ब्राजील में एक खदान के पास स्थित बांध के ढह जाने से मची तबाही में 11 लोगों की मौत हो गयी और करीब 300 लोग लापता हैं. इनमें से कई लोगों के मारे जाने की आशंका है.ब्राजील के मिनास गेरेस राज्य में बेलो होरिजोंटो शहर के पास वेल खदान में शुक्रवार को यह आपदा आई. बांध ढहने से समूचे इलाके में गाद से भरी बाढ़ आ गयी और ब्रुमाडिनो शहर के आस-पास के खेत इसकी जद में आ गये. शनिवार को कई हेलीकॉप्टरों को बचाव कार्य में लगाया गया क्योंकि बांध ढहने से निकला गाद इमारतों में भर गया है.